Temeljem odredbi Zakona o poticanju zapošljavanja („Narodne Novine“ broj 57/12, 120/12 i 16/17), a u cilju korištenja mjera aktivne politike zapošljavanja „Rad, staž i prijevoz – stručno osposobljavanje za rad bez zasnivanja radnog odnosa“ putem Hrvatskog zavoda za zapošljavanje (u nastavku HZZ), i Plana prijema na stručno osposobljavanje za rad bez zasnivanja radnog odnosa u Osnovnoj školi Poreč za 2017. godinu (KLASA: 112/01/17-01/01, URBROJ: 2167-23-01-17-1 od 20. ožujka 2017.) Osnovna škola Poreč objavljuje:   
  
  
 **J A V N I P O Z I V (M/Ž)**

**za dostavu prijava za stručno osposobljavanje za rad bez zasnivanja radnog odnosa u OSNOVNOJ ŠKOLI POREČ, Karla Huguesa 7 Poreč**  
  
  
U okviru programa Hrvatskog zavoda za zapošljavanje „Stručno osposobljavanje za rad bez zasnivanja radnog odnosa“ , primaju se polaznici/polaznice stručnog osposobljavanja za rad bez zasnivanja radnog odnosa, u trajanju od 12 mjeseci, s punim radnim vremenom i to:

1. STRUČNI SURADNIK/CA ZA RAČUNOVODSTVO   
   **Uvjeti:** završen preddiplomski i diplomskim sveučilišni studij ili integrirani preddiplomski i diplomski sveučilišni studij ili specijalistički diplomskim stručni studij u polju ekonomije.

**Broj izvršitelja: 2**

1. ADMINISTRATIVNI/NA REFERENT/ICA

**Uvjeti:** srednja škola ekonomske struke

**Broj izvršitelja: 1**

1. TAJNIK/TAJNICA ŠKOLE

**Uvjeti:** završen sveučilišni diplomski studij pravne struke, specijalistički diplomski studij javne uprave ili preddiplomski stručni studij javne uprave

**Broj izvršitelja: 1**

Uvjeti prema Zakonu o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12, 126/12, 94/13, 154/14 i 07/17

Kandidati/kinje koji ispunjavaju tražene uvjete dužni su uz prijavu u kojoj navode naziv radnog mjesta za koje se prijavljuju dostaviti:

-    životopis (vlastoručno potpisan)

* dokaz o hrvatskom državljanstvu (preslika domovnice)
* dokaz o odgovarajućem stupnju obrazovanja ( presliku diplome/svjedodžbe o stručnoj spremi)
* potvrdu HZMO o ostvarenom i evidentiranom zaposlenju i stažu
* dokaz o prijavi u evidenciji nezaposlenih osoba uvjerenje
* uvjerenje o nekažnjavanju ne starije od 3 mjeseca

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente.

Uvjete za prijavu na ovaj Javni poziv ostvaruju nezaposlene osobe mlađe od trideset godina, bez radnog iskustva u zvanju za koje su se obrazovale, osobe koje se u evidenciji tijela nadležnog za vođenje evidencije o nezaposlenima, kao nezaposlene osobe, vode duže od trideset dana i koje bez obzira na razdoblje ukupno evidentiranog staža u mirovinskom osiguranju nemaju više od jedne godine staža u zvanju za koje su se obrazovale, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja.  
  
 Stručno osposobljavanje za rad bez zasnivanja radnog odnosa obavlja se

·    na temelju pisanog ugovora o stručnom osposobljavanju za rad bez zasnivanja radnog odnosa

·    prema programu stručnog osposobljavanja za rad

·    pod vodstvom mentora  
  
  
**Prijava sa dokazima o ispunjavanju traženih uvjeta dostavlja se u roku od 10 dana od dana objave ovog poziva na oglasnoj ploči i web stranici Hrvatskog zavoda za zapošljavanje odnosno do 30.9.2017.g. na adresu Osnovna škola Poreč, Karla Huguesa 7, 52440 Poreč s naznakom „Javni poziv za dostavu prijava za stručno osposobljavanje za rad bez zasnivanja radnog odnosa-radno mjesto na koje se prijava odnosi“**  
  
O rezultatima javnog poziva svi kandidati/kinje biti će obaviješteni pisanim putem.

KLASA: 112-07/17-04/06  
URBROJ: 2167-23-01-17-1

Poreč, 19. rujna 2017.

Ravnateljica:

Nadija Kos, dipl. uč.